### Beslutning

Udvalget kunne enstemmigt tiltræde indstillingen i overensstemmelse med Magistratens anbefaling.

Anlægsbevilling til diverse byggemodningsarbejder (Etape 1.3) i realiseringen af Udviklingsplanen ”[adresse] – en del af [adresse] midt i landskabet”, august 2018.

### Resumé

Nærværende indstilling har sit afsæt i den fortsatte realisering af ”Udviklingsplan Lisbjerg – en del af [adresse] midt i landskabet”.

Som en del af det salgsforberedende arbejde søges der om anlægsbevilling til etablering af yderligere fordelingsgader, adgangsveje og boliggader, herunder etablering af fire signalregulerede kryds.

Rådighedsbeløbet til finansiering af anlægsudgiften på netto 113,2 mio. kr. (2020-priser) udmøntes fra den afsatte reserve ”[adresse] – byggemodning”.

Desuden foreslås det, at Stine Lind, Aage Lassen, Steen Carlsen og Ole Nielsen optages som offentlige veje, når de er færdigetablerede.

### Indstilling

Det indstilles:

At 1) der udmøntes af 113,2 mio. kr. fra anlægsreserven med tilhørende anlægsbevilling til udførelse af anlægsarbejder. Der reserveres en central reserve på 17,8 mio. kr. til etape 1.3 under anlægsreserven.

At 2) Stine Lind, Aage Lassen, Steen Carlsen og fordelingsvejen Ole Nielsen opklassificeres til offentlig vej, når de er færdigetablerede.

### Sagens forløb

18-11-2020 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 23-11-2020 Magistraten

Fremsendes til [adresse] med bemærkning, at Magistraten i mødet den 23. november 2020 anbefaler, at byrådet tiltræder Magistratsafdelingen for Teknik og Miljøs indstilling af 2. november 2020.

Det blev noteret, at omkostningerne lå relativt højt, men at det nok var velbegrundet i forhold til LAR ( principper for lokal afledning af regnvand), høj kvalitet med fx anvendelse af granit i st. for beton mm. Kan drøftes nærmere i en evt. udvalgsbehandling.

Det blev med tilfredshed noteret, at der er ved at være godt gang i udviklingen i [adresse], og der udarbejdes til Byrådsbehandlingen et notat, der belyser, hvad det betyder for antal boliger.

 02-12-2020 [adresse]
Fremsendes til Teknisk Udvalg til behandling i henhold til beslutning i byrådets møde den 3. december 2020.
 14-12-2020 Teknisk Udvalg

Udvalget kunne enstemmigt tiltræde indstillingen i overensstemmelse med Magistratens anbefaling.

 16-12-2020 [adresse]
Beslutning ikke frigivet